ועדת החינוך, התרבות והספורט, כנסת 23, פרוטוקול מספר 19, 2020-07-06 09:30

רם שפע: בוקר טוב לכולם, גם לחברי הכנסת שאיתנו וגם למי שאיתנו בזום.

רם שפע: מתנצלים על האיחורון.

רם שפע: אני לא רוצה להגיד שמח, אבל טוב שאנחנו מקיימים את הדיון החשוב הזה לבקשתה של חברת הכנסת סונדוס סאלח שגם מייד תסקור בפני כולנו את הנושא.

רם שפע: אני אגיד רק משפט אחד, שניים אולי.

רם שפע: אני חושב שלנו כנבחרי ציבור יש הזדמנות לקחת מקרים כאלה ולראות איך אנחנו מתייחסים אליהם בצורה הרבה יותר רחבה מהמקרה הפרטני, לראות על איזו תופעה הם מלמדים, באיזו תרבות אנחנו חיים ואיך אנחנו מצליחים לייצר מהלכים הרבה יותר רחבים מאשר טיפול נקודתי.

רם שפע: זה אחד.

רם שפע: שניים, סיפרתי לך הבוקר, יצא לי, כשהייתי בתפקידי לפני זה בהתאחדות הסטודנטים, להגיע הרבה מאוד לוועדות של קידום מעמד האישה בנושא.

רם שפע: באופן כללי, עולה מהטרדות מיניות והתרבות בעולם האקדמיה, אני חושב שיש הרבה מאוד השקה בהקשר של עד כמה זה נושא שפשוט אין לו מענה רוחבי, לא בעולמות של תקנות וחוקים וגם לא מספיק בשיח.

רם שפע: אז אני חושב שאנחנו אולי יכולים לחשוב מחשבות דומות על דרכי טיפול.

סונדוס סאלח: לגמרי.

רם שפע: אז אני מודה לך ושמח לשתף איתך פעולה, ובטח בנושא הזה.

רם שפע: בבקשה.

סונדוס סאלח: תודה רבה.

סונדוס סאלח: בוקר טוב לכולם.

סונדוס סאלח: אז, כפי שפתחת ואמרת, כבוד היושב-ראש, זה נושא מאוד מאוד מדאיג ויש לו השלכות קצרות טווח וארוכות טווח.

סונדוס סאלח: הפגיעה בקטינות ובקטינים היא נושא שמאוד מדאיג, כי זה נשאר עם הנפגע לאורך השנים וזה לא משהו שהוא רק נקודתי וזה מסתיים.

סונדוס סאלח: הנושא מדאיג כי יש אחד שמנצל את המעמד שלו, והוא כל הזמן נמצא במערכת יחסים עם עוד קטינים ועוד קטינות וזה מהווה סכנה.

סונדוס סאלח: מטרת הדיון היום היא א' להציף את ממדי התופעה עצמה ולבחון את רמת הדיווח: מה מדווחים, כמה מדווחים, היכן מדווחים, האם יש מנגנון דיווחים שמוסדר, שמוכר גם כן לקטינים וקטינות שמשתתפים במסגרות תרבות וספורט, האם הוא מוכר לגופים האחרים.

סונדוס סאלח: הדבר השני הוא לאשר ולדרוש החלת תקנה 9 לחוק הטרדה מינית, כמו שנמצא במוסדות האקדמיה.

סונדוס סאלח: לדרוש שזה אכן יהיה גם כן בענף התרבות והספורט, כי גם שם זה מקום עבודה לשחקנים ויש צורך להסדיר את היחסים, למרות שהקטינים והקטינות אין בינם לבין השחקנים יחס של עובד-מעביד או מקבל שירות.

סונדוס סאלח: אבל בכל זאת, הם נמצאים בסביבת עבודה של השחקנים, ויש צורך להסדיר את התקנה שם.

סונדוס סאלח: הכנסת סדנאות והכשרות לאנשים שמועסקים בענף התרבות והספורט.

סונדוס סאלח: כאחת ששיחקה כדורגל כמה שנים, אני יודעת שהמרחב הבטוח, ההפרדה בין הבטוח למסוכן הוא כל כך דק.

סונדוס סאלח: והפגיעה בקטינים שם היא על קרקע פורייה, אם נמצא מולנו בן אדם שהוא לא מספיק עם ערכים או לא מכיר את החוק מספיק ומרשה לעצמו לפגוע בקטינות ובקטינים.

סונדוס סאלח: אני רוצה שנדרוש להפסיק מיידית את העבודה של כל אחד, בין אם זה שחקן או בעל תפקיד אחר בקבוצות או בענף הספורט או בענף התרבות בכלל, שמורשע בעבירות מין, כי זו סכנה לקטינות ולקטינים.

סונדוס סאלח: יחד עם זאת, אני רוצה להגביר את המודעות בבתי הספר בקרב התלמידים והתלמידות, שידעו את הזכויות שלהם ולזהות מתי בן אדם חוצה את הגבול ומגיע לאזור שהוא פוגע בי אישית לפני שהוא יפגע בי מינית.

סונדוס סאלח: ויש לנו מסר מאוד מאוד חשוב לתקשורת, שהמילים שלה מייצרות מציאות.

סונדוס סאלח: והמציאות הזאת היא מאוד מסכנת ומדאיגה, כך שקטינות שנתקלות בעוד בן אדם שפוגע בהן חוששות לדווח כי הן רואות איך התקשורת מתנפלת עליהן.

סונדוס סאלח: אז הפגיעה היא כפולה, גם באקט עצמו בפועל – פגיעה גופנית, מינית, רגשית – וגם עוד פעם פגיעה כפולה בתקשורת וברמה החברתית.

סונדוס סאלח: אז נוצר מצב שעוד קטינות חוששות ומפחדות לדווח.

סונדוס סאלח: אז חשוב לנו שהתקשורת תיתן את השמות הנכונים.

סונדוס סאלח: למרות שאנחנו קראנו לדיון: פרשת הכדורגלנים והקטינות, אנחנו רוצות להדגיש שאין ברצוננו לשמר את המעמד של הכדורגלנים ולפגוע עוד פעם בקטינות ולתת להם את השם זה.

סונדוס סאלח: זו פגיעה מינית וניצול מעמד חברתי או תרבותי ולפגוע בקטינות עוד פעם.

סונדוס סאלח: ניצול המעמד הוא לא רק בענף הספורט, אבל חשוב לתת מענה.

סונדוס סאלח: וחשוב לי לציין שהיה דיון קודם בוועדת לקידום מעמד האישה.

סונדוס סאלח: אנחנו חושבות שעדיין יש צורך לקיים את הדיון הזה במסגרת ועדת החינוך והתרבות, כי אנחנו רוצות ורוצים להיות מענה לתלמידות ותלמידים שנמצאים בבתי הספר, לחשוף את הנושא בפניהם, לחשוף אותם לסכנה שטמונה בנושא הזה ולהיות לצידם ולהיות איתם במהלך הזה ולמנוע את הפגיעה הבאה.

סונדוס סאלח: אני רוצה לדבר גם כן בהקשר לחברה, גם החברה הערבית.

סונדוס סאלח: זה שיש פחות תלונות זה לא אומר שאין.

סונדוס סאלח: דווקא זה מדאיג אותי.

סונדוס סאלח: אני חושבת שיש וחוששים לספר את זה.

סונדוס סאלח: אז גם כן אני פונה מכאן לכל ילדה ולכל ילד שמתאמנים בקבוצה או באיזשהו מקום שיש בן אדם שמנצל את המעמד שלו בתרבות, בספורט או בבית ספר או בכל מקום אחר – חשוב מאוד לדווח לאחד, להורים, לבית הספר, למחנך וגם למשטרה.

סונדוס סאלח: יש צורך להסדיר את היחסים האלה ולחשוף את התלמידים לנושא ולעזור להם להיות חזקים במקרים כאילו.

סונדוס סאלח: תודה רבה לכם, ואני אתייחס המשך גם כן לנתונים.

רם שפע: תודה רבה לך.

סונדוס סאלח: תודה, רם, גם שעמדת לצידנו להביא את הנושא עוד פעם לוועדה הזו.

רם שפע: נכון.

סונדוס סאלח: במיוחד כשדנו בו בוועדה - - -

רם שפע: בשמחה.

רם שפע: בבקשה, יוראי.

יוראי להב-הרצנו: אני מברך את חברתי חברת הכנסת סונדוס וגם אותך, חבר הכנסת רם שפע, על קיום הדיון.

יוראי להב-הרצנו: אני חושב שזה נושא מאוד חשוב.

יוראי להב-הרצנו: ולמרות שאנחנו כבר כאילו בפאזה הבאה או אחרי הבאה של קידום זכויות נשים כשאנחנו מדברים על שוויון בשכר, ועל שוויון בייצוג, ועל דברים שלכאורה יותר מתקדמים בשיח של הזכויות, אני חושב שחשוב במיוחד סביב כל פרשייה כזאת שנחשפת לחזור ולתקף את הכרה הכי בסיסית שנשים, כמו כל בני אדם אחרים, זכאיות לחיות בחברה שחפה מאלימות כלפיהן, חפה מאיומים, והן זכאיות, כמו כולנו, לחלום ולרדוף אחר החלומות שלהן.

יוראי להב-הרצנו: זה תיקוף שהוא בעיניי חשוב מאוד.

יוראי להב-הרצנו: בניגוד לפרסומים ביום שישי האחרון בידיעות, אני חושב שתנועת me too לא הלכה רחוק מספיק בעבודה שלה.

יוראי להב-הרצנו: זו תנועה חברתית חשובה שהפעילות שלה הכתה גלים, ובצדק.

יוראי להב-הרצנו: אני לא מכיר בקרב חברותיי כאלו שלא עברו הטרדות מיניות מסוגים שונים.

יוראי להב-הרצנו: ואנחנו צריכים לומר בקול ברור: מספיק זה מספיק.

יוראי להב-הרצנו: אנחנו צריכים לחזק את התנועה ולראות איך ממשיגים את ההישגים החברתיים לכדי חקיקה וקביעת נורמות שאוסרות על הטרדות מיניות מכל סוג שהוא בחברה: במקומות עבודה, במקומות הלימוד, בכל מקום שבו אנשים בישראל נמצאים.

יוראי להב-הרצנו: אז ככה שבניגוד לטענה של חלק מאנשים, אני חושב ש-me too לא הלכה רחוק מספיק ושיש לנו עוד הרבה מאוד עבודה בהקשר הזה.

יוראי להב-הרצנו: השתתפתי בדיון דומה שנערך בוועדה לקידום מעמד האישה, שחברת הכנסת יוליה מלינובסקי יזמה בדיוק בנושא הזה.

יוראי להב-הרצנו: ושם עסקנו בהרחבה או בצורך להרחיב את החוק לאיסור הטרדות מיניות.

יוראי להב-הרצנו: כיום החוק מאפשר למעסיקים לאפשר לעובדים שלהם להשתתף בהדרכות ובסדנאות למניעת הטרדה המינית כסוג של המלצה.

יוראי להב-הרצנו: ואני חושב שבדומה למודל שאתה מכיר, אדוני היושב-ראש, שנהוג באוניברסיטאות, ששם יש חובה של נוכחות בהדרכות שאוסרות הטרדה מינית, כך יש לחייב, בעיניי, ולהרחיב את החקיקה לכל ארגון שמונה מעל כמות מסוימת של עובדים.

יוראי להב-הרצנו: כי באמת זאת נורמה שמוכרחה לחלוף מן העולם.

יוראי להב-הרצנו: ולפי כך הובאה גם בדיון פסיקתה של שופטת מחוזית בבאר שבע שקבעה שהחוק לא מסתפק בתליית התקנון של הטרדות מיניות על הקיר ולאפשר לעובדים לקחת חלק בהדרכות; הוא צריך לוודא שבאמת אין מקום להטרדות מיניות בתוך הארגון.

יוראי להב-הרצנו: להבנתי או לתפיסתי, מועדון כדורגל אינו שונה ממקום עבודה שבו למעלה מ-20 עובדים.

יוראי להב-הרצנו: נהפוך הוא, מאחר שמדובר בסוג תעסוקה שמשתתפים בו אנשים שהם אנשי ציבור, שיש להם השפעה ניכרת על הציבור, והם באמת מודל לחיקוי, דווקא אנחנו צריכים כמחוקקים לוודא שיש חובה מוגברת ללמוד מה הן הטרדות מיניות, איך מונעים אותן, איך אוסרים על הדבר הזה להתקיים בתוך מקום עבודה, זאת אומרת, על מגרש כדורגל ומחוצה לו, בגלל אופי העניין.

יוראי להב-הרצנו: ולפי כך, אני מאוד מאוד שמח על הדיון הזה ועל העלאת הנושא שוב ושוב.

יוראי להב-הרצנו: יש לנו עוד המון עבודה.

יוראי להב-הרצנו: ואנחנו מתחייבים למבצע אותה עד שהדבר הזה ימוגר לחלוטין.

רם שפע: תודה רבה על הדברים.

רם שפע: מתחבר מאוד ומרגיש צורך גם להביע את עמדתי רגע בנושא באופן כללי ביחס לשוויון מגדרי.

רם שפע: אני חושב שבכלל me too, אבל באופן כללי מאבק פמיניסטי של הרבה מאוד שנים.

רם שפע: רק בזכותו אנחנו מגיעים למצב שיש אנשים היום שחושבים שאולי אנחנו במקום של שוויון.

רם שפע: אנחנו עוד לא שם.

רם שפע: ו-me too דחפה הרבה מאוד מהציבוריות העולמית להבין שאנחנו עדיין בפער.

רם שפע: אני מסכים איתך בזה שאנחנו עוד לא שם ושהתנועה הזאת באופן כללי עזרה לנו כגברים ונשים כיחד לקדם את המאבק.

רם שפע: מבחינתי, ולכן גם סונדוס ציינה את זה מקודם, הדיון הזה פה הוא לב לבו של העניין.

רם שפע: הסיפור של פערים מגדריים הוא חלק מנורמה בעולם, במקומות מסוימים היא נורמה יותר בעייתית, במקומות מסוימים היא יותר מתקדמת, פרוגרסיבית.

רם שפע: אבל זה מתחיל מגיל הכי הצעיר בעולם בחינוך, ואנחנו גלדים עדיין לתוך נורמה שבה יש במקרים מסוימים לגברים יתרון.

רם שפע: ובדבר הזה אנחנו צריכים להיחלם, בעיניי, בכל הדרכים.

רם שפע: זה לא אומר שיש פערים בכל מקום.

רם שפע: אבל זה כן אומר שהדרך שלנו עוד ארוכה.

סונדוס סאלח: כן.

רם שפע: היה לי חשוב להגיד את זה, כדי שאם מישהו במקרה לא יודע, אז שיכיר את עמדתי המאוד מאוד ברורה בנושא.

רם שפע: זהו.

רם שפע: רק ככה הדגש שהיה לי חשוב.

יוראי להב-הרצנו: זו עמדת כחול לבן ככללותה?

רם שפע: כחול לבן היא מפלגה מגוונת.

רם שפע: וזה בסדר גמור שיש אנשים עם כל מיני דעות.

רם שפע: אני חושב שזה דבר ראוי ומוערך.

רם שפע: והיה לנו על זה הרבה שיחות.

רם שפע: וזה בסדר גמור.

רם שפע: זה חלק מהעניין.

רם שפע: בבקשה, עורכת הדין איילת רזין, היועצת המשפטית של איגוד מרכזי הסיוע.

רם שפע: מכיוון שבאת לפה, אני אוהב לתת קדימות לאנשים שהיה להם חשוב להגיע לדיון.

רם שפע: בבקשה.

רם שפע: רק את השם המלא והארוך שלך לפרוטוקול.

איילת רזין בית אור: אני עורכת הדין איילת רזין בית אור, כאמור היועצת המשפטית של איגוד מרכזי הסיוע לנפגעות ולנפגעי תקיפה מינית.

רם שפע: תגבירי קצת את קולך.

איילת רזין בית אור: אחזור עוד פעם על השם.

איילת רזין בית אור: אני עורכת הדין איילת רזין בית אור, היועצת המשפטית של איגוד מרכזי הסיוע לנפגעות ולנפגעי תקיפה מינית.

איילת רזין בית אור: קודם כול, אני רוצה לברך את היושב-ראש עם היכנסו לתפקיד וגם על קיום הדיון החשוב הזה.

איילת רזין בית אור: לא בכדי, אני בטוחה, שחברת הכנסת סונדוס התעקשה שגם יהיה דיון בוועדה לקידום מעמד האישה וגם בוועדת החינוך, התרבות והספורט.

איילת רזין בית אור: אלה שני ערוצים שונים, מקבילים, שמטרתם וייעודם הם לקדם את המאבק למיגור אלימות מינית.

איילת רזין בית אור: ולכן חשוב שמתקיימים הדיונים האלה.

איילת רזין בית אור: אני אבקש לפתוח בנתונים מתוך דוח איגוד מרכזי הסיוע.

איילת רזין בית אור: מתוך הפניות שהגיעו למרכזי הסיוע בשנת 2018, עד גיל 12, 5% מהילדים מסרו שהם נפגעו על ידי בעל סמכות חינוכית, זה כולל גם הורים כמובן, גם מדריכים, גם כל מה שנכנס להגדרה הזאת של סמכות חינוכית.

איילת רזין בית אור: מגיל 12 עד 18, כבר יש עלייה בנתון הזה, וכבר כ-8% מסרו שהפגיעה שלהם נגרמה על ידי מורה או מדריך.

איילת רזין בית אור: והנתונים האלה משקפים יותר מכל דבר אחר את מה שאנחנו יודעות היטב במרכזי הסיוע, שבמקום שבו יש כוח והשפעה, יש קרקע פורייה לניצול, בין היתר לניצול מיני.

איילת רזין בית אור: אגב, לא רק של נשים, אלא גם של גברים.

איילת רזין בית אור: אני לא יודעת אם אתם מכירים את הנתון, שהוא כמובן מוכח מחקרית וחוזר על עצמו גם בעולם, שעד גיל 12 בנים ובנות נפגעים בשיעור שווה.

יהודית גידלי: באיזה אחוז?

יהודית גידלי: שווה?

איילת רזין בית אור: שווה, כן.

יהודית גידלי: אוקיי.

איילת רזין בית אור: מה שזה אומר שה-me too הבאה תהיה של הגברים.

איילת רזין בית אור: לצערי, כן ראינו ניצנים של זה במחאת me too האחרונה ואנחנו מקוות שזה באמת יפתח את הצוהר וינכיח את התופעה של אלימות מינית בשיח הציבורי בצורה שוויונית.

איילת רזין בית אור: אני רוצה להביא מכתב של נ'.

איילת רזין בית אור: נ' היא אחת מהנפגעות שגם הגישה עכשיו תביעה אזרחית נגד אייל גולן.

איילת רזין בית אור: אני חושבת שהמכתב שלה משקף יותר מכל דבר את מה שאנחנו רואים עכשיו בפרשה של הספורטאים והרבה פרשות שאנחנו מכירות ומכירים מהציבוריות הישראלית.

איילת רזין בית אור: "הכרתי את אייל דרך" – לא משנה.

יהודית גידלי: איילת, תגבירי את קולך, בבקשה.

יהודית גידלי: תודה.

איילת רזין בית אור: "הכרתי את אייל" – לא חשוב, הושמט.

איילת רזין בית אור: "הוא תמיד חייך וצחק, הוא היה נורא מלא שמחת חיים, מלא בכריזמה סוחפת.

איילת רזין בית אור: לעומתו, אני הייתי ילדה; ילדה, ילדה אבודה שחיה בתוך מציאות עגומה, ילדה שצמאה לחום ואהבה, חיבוק, נשיקה.

איילת רזין בית אור: והכי הרבה, זקוקה לתשומת לב.

איילת רזין בית אור: "כשנפגשנו, הוא הציע להחזיר אותי הביתה.

איילת רזין בית אור: כמובן שהסכמתי.

איילת רזין בית אור: אתם לא הייתם מסכימים לחזור הביתה עם אייל גולן?

איילת רזין בית אור: בדרך הוא שאל אותי המון שאלות: מאיפה אני, בת כמה אני, וגם עם כמה גברים שכבתי.

איילת רזין בית אור: "המכלול הזה יצר אצלי את התחושה שהוא, אייל גולן, מתעניין בי.

איילת רזין בית אור: פעם ראשונה בחיי הרגשתי שמישהו מתעניין בי.

איילת רזין בית אור: מאותו רגע נשאבתי לעולם שלו, ותמיד חתונות, הופעות, ותמיד תמיד אלכוהול חופשי, תמיד יש מי שמביא ומי שמחזיר.

איילת רזין בית אור: "ואז התחילו להגיע הבקשות שלו: תפנקי, תפנקי, תפנקי.

איילת רזין בית אור: הוא ידע את המצב שאני נמצאת בו, הרי הוא שאל אותי אין-סוף שאלות.

איילת רזין בית אור: הוא גם ידע שאין לי ניסיון רב מבחינה מינית.

איילת רזין בית אור: ומה שהוא עוד ידע – שהוא יכול לשלוט בי, כי הייתי שבויה.

איילת רזין בית אור: "הרבה שנים לא הבנתי מה הוא עשה לי.

איילת רזין בית אור: היום אני יודעת שלא עניינתי אותו בכלל, ושהוא ניצל אותי.

איילת רזין בית אור: ניצל ילדה שמעריצה אותו.

איילת רזין בית אור: הוא חילל את הגוף שלי, ויותר גרוע – את הנשמה שלי, הנפש שלי.

איילת רזין בית אור: בן אדם שלא חסר לו כלום ניצל ילדה שאין לה כלום: לא בית, לא כסף, ולא משפחה נורמטיבית.

איילת רזין בית אור: " המכתב הזה פורסם בכתבה של נעם ברקן בידיעות האחרונות, ובין היתר, גם פורסמו תמלילי החקירה של גולן.

איילת רזין בית אור: אני רק אביא באמת שורה מהם כי באמת הפרשה הזו משקפת עוד הרבה פרשות שנתקלנו בהן וכנראה עוד ניתקל.

איילת רזין בית אור: החוקר שואל את גולן: "אתה חשוד שלאורך תקופה ארוכה התנהלת עם אנשים מסוימים שהיו נוהגים להביא בנות אליך למפגשים מיניים, נוהגים להביא סמים, להשתמש בסמים לידך וליד הבנות וזה לא חוקי.

איילת רזין בית אור: יש לך תגובה לדבר הזה?".

איילת רזין בית אור: גולן: "זה לא קרה.

איילת רזין בית אור: לא היה מעולם.

איילת רזין בית אור: אין מצב בעולם שאני אלך עם מישהי שהיא מתחת לגיל 16, שאני אשכב עם מישהי מתחת לגיל 16".

איילת רזין בית אור: החוקר שואל אותו: "17 כן?

איילת רזין בית אור: " גולן: "17 כן".

איילת רזין בית אור: וזה בדיוק הפער בין העולם הפלילי לבין העולם של ערכים שבו אנחנו רוצים להתנהל כחברה מתוקנת.

איילת רזין בית אור: ואני שמחה שבשבוע שעבר התאחדות הכדורגל עשתה צעד והכריזה, ביחד עם איגוד מרכזי הסיוע, שהיא תטמיע סדנאות בתוך מועדוני הכדורגל.

איילת רזין בית אור: ואנחנו כמובן נפעל לקדם את זה ונדאג שהדבר ידווח לכנסת גם, על קיומן של הסדנאות, כי חשוב, חשוב שבית הנבחרים יהיה עם יד על הדופק ויוודא ויבצע ביקורת על הדברים האלה בדיוק כמו שחברת הנכנסת התייחסה, כולל דיווח ממש בחוק.

איילת רזין בית אור: דרך נוספת להסדיר את הנושא הזה היא באמצעות מבחני תמיכות, כפי שנעשה בארגוני הנוער ותנועות הנוער.

איילת רזין בית אור: היום כדי לקבל כסף מהמדינה, ממשרד החינוך, באמצעות תקנה שמאוד פשוט להתקין אותה, התנו את מבחני התמיכות בכך שיש ממונה על מניעת הטרדות מיניות שעוברת פול מסוים של הכשרות וחייבת להעביר גם שעות מסוימות של הכשרות.

איילת רזין בית אור: וארגוני הנוער ותנועות הנוער הבינו שכדי לקבל כסף מדינה, הם חייבים ליישר קו עם הדבר הזה.

איילת רזין בית אור: וזאת סנונית ראשונה.

איילת רזין בית אור: ואם תמריץ כספי הוא זה שיביא אותנו להבנה ולהטמעה של הצורך בהכנסת מערכות כאלה, so be it.

איילת רזין בית אור: אז גם תקנות וגם מבחני תמיכות.

איילת רזין בית אור: אנחנו גם הצענו, כפי שנעשה בעולם הקולנוע והתיאטרון, לעזור לנסח ולאמץ קוד אתי שיחייב את האיגודים המקצועיים למניעת הטרדה מינית.

איילת רזין בית אור: הכללים קיימים.

איילת רזין בית אור: רק צריך לבוא ולעשות בהם שימוש ולרצות, רצון טוב.

איילת רזין בית אור: זהו.

איילת רזין בית אור: תודה.

סונדוס סאלח: תודה לך.

רם שפע: תודה רבה על הדברים החשובים, גם על הטקסטים וגם באופן כללי על המעורבות התמידית שלכם בנושא.

רם שפע: אני אשמח, בבקשה, לפנות לנורית שרביט, מפקחת במשרד התרבות והספורט.

רם שפע: בוקר טוב.

רם שפע: שומעת אותנו?

נורית שרביט: כן, שומעת.

נורית שרביט: בוקר טוב.

רם שפע: בוקר מצוין.

רם שפע: בבקשה, אני אשמח שתתייחסי לנושא.

נורית שרביט: קודם כול, אני רוצה באמת לברך אותך ואת חברת הכנסת יוליה על הדיון החשוב מאוד באמת שמתקיים היום בוועדת החינוך.

רם שפע: רק תיקון חשוב.

רם שפע: רגע, נורית.

רם שפע: יוליה מלינובסקי פנתה לוועדה לקידום מעמד האישה וקיימה שם דיון.

רם שפע: חברת הכנסת סונדוס סאלח, שנמצאת פה איתנו, היא יזמה את הדיון הספציפי הזה פה בוועדה, והם בעצם אומנם דיונים משיקים, אבל נפרדים.

רם שפע: אז רק היה לי חשוב לתקן.

נורית שרביט: בסדר גמור.

נורית שרביט: בלי שום קשר למקרה הספציפי ולדבר באופן כללי על הנושא החשוב הזה, אז באמת משרד התרבות והספורט בשנתיים האחרונות מתעסק בנושא של מוגנות בספורט לילד ומניעת הטרדות מיניות.

נורית שרביט: באמצעות היחידה המקצועית "אתנה", שהיא יחידה לקידום ספורט נשים, התקיים מחקר בשנתיים האחרונות, מאוד מקיף בסיוע באמת של המרכז לנפגעות מיניות וד"ר זאב לרר, שעשו באמת מחקר מקיף ומעמיק לראות בספורט אילו פרקטיקות קורות בין מאמן לספורטאי, בין ספורטאי לספורטאי.

נורית שרביט: ובהתאם לזה, באיגודים שבהם "אתנה" עובדת התקיימו סדנאות גם לסגלים של המאמנים, גם לספורטאים.

נורית שרביט: אבל זה עדיין לא מספיק.

נורית שרביט: זה התקיים רק ב-12 איגודים, ואנחנו בהחלט חושבים שזה צריך להיות בכל האיגודים.

נורית שרביט: ולא רק בכל האיגודים.

נורית שרביט: אנחנו עושים כרגע איזושהי הרחבה ועבודה בנושא הזה יחד עם המועצה לשלום הילד, יחד עם משרד החינוך, יחד עם גופים מוסדיים נוספים בספורט, כדי באמת ליזום איזושהי תוכנית מאוד מאוד גדולה בתחום הזה.

נורית שרביט: בנוסף לזה, בנושא של מבחני התמיכה, אנחנו גם כרגע עובדים על תיקון מבחני התמיכה ל-2020 –2021, שמדבר על נושא של ממונה בכל איגוד וענפי ספורט בנושא של מוגנות בספורט ומניעת הטרדות מיניות.

נורית שרביט: ואנחנו רוצים באמת להתנות את זה כתנאי סף לתמיכה של המדינה.

נורית שרביט: בנוסף לזה, יש לנו גם את הקוד האתי שכל האיגודים מחויבים לעבוד על פיו וגם לציין את הנושא הזה בתוכו.

נורית שרביט: אז ככה שבאמת בשנתיים האחרונות אנחנו מנסים ועושים הרבה בתחום הזה.

נורית שרביט: זה עדיין לא מספיק, אבל בהחלט אנחנו הולכים להרחיב את זה הרבה יותר בשנה הקרובה.

רם שפע: נורית, תודה רבה.

רם שפע: הבלחת בדברייך אמירה מאוד משמעותית שאני רוצה רגע לוודא ששמעתי נכון.

רם שפע: אתם רוצים להתנות את התמיכות?

רם שפע: זה נאמר עד עכשיו?

קריאה: ברור.

קריאה: ככה צריך.

נורית שרביט: כן, כן בהחלט.

נורית שרביט: את התמיכות לאיגודים ואגודות אנחנו כרגע בבחינה ובשינוי של התקנה שאנחנו רוצים להכניס לזה כתנאי סף לתמיכות - -

סונדוס סאלח: מתי זה יתחיל?

נורית שרביט: - - כספית לאיגודים, שיהיה להם ממונה לנושא של מוגנות בספורט ומניעת הטרדות מיניות.

סונדוס סאלח: מתי זה אמור להתחיל?

רם שפע: חברת הכנסת סונדוס סאלח ואני מצטרף אליה, שואלים: מתי נראה לכם שזה יכול להתחיל?

סונדוס סאלח: מתי ייכנס לתוקף?

נורית שרביט: אנחנו כרגע עובדים על זה.

נורית שרביט: זה עדיין לא הוגש למשרד המשפטים.

נורית שרביט: אנחנו רוצים שזה יחל ב-2020 –2021.

רם שפע: אוקיי.

רם שפע: נדמה שאנחנו כבר - - -

סונדוס סאלח: בהישג.

רם שפע: כן.

רם שפע: בהישג משמעותי.

רם שפע: אני מקווה שאנחנו גם נגרום לזה לקרות.

רם שפע: אבל שמחים מאוד לשמוע את מה שהיה לך לומר ולעדכן.

רם שפע: אני אשמח, בבקשה, את יעל סיני מקשרי ממשל של שדולת הנשים בישראל, נציגה בכנסת.

רם שפע: בוקר טוב.

יעל סיני: בוקר טוב.

יעל סיני: ואני רוצה לברך אותך, כבוד היושב-ראש, וגם את חברת הכנסת סונדוס סאלח.

יעל סיני: אנחנו זכינו בדיון הזה, כי גם יש לנו, אני מבינה, שני שחקני כדורגל מקצוענים.

יעל סיני: אז העולם הזה מוכר לכם.

יעל סיני: אבל אני רוצה שנייה לפנות אליך ספציפית, כבוד היושב-ראש, כי אתה גם איש חינוך, ולכן אתה יודע שחוקים ותקנות הם חלק אחד בתוך דרך לשנות מציאות.

יעל סיני: אבל הדרך העמוקה יותר היא דרך לשנות סביבה ותרבות ולייצר חינוך שהוא באמת מטמיע עולם ערכים.

יעל סיני: אני רוצה שנייה לדבר על עולם הערכים של התאחדות לכדורגל, כי לבוא ולדבר רק על שני הכדורגלנים שסרחו לכאורה זה, בעיניי, תשובה קלה מדי לתופעה הרבה יותר רחבה ודוחה שמתקיימת בעולם הזה.

יעל סיני: ובאמת מגיע להם את כל התיאורים הלא מחמיאים שקיימים.

יעל סיני: אבל אנחנו נעשה לעצמנו ממש הקלה, אם אנחנו נתייחס רק אליהם.

יעל סיני: אז אני רוצה להתייחס בעצם לאווירה ובכלל לכל הגישה של התאחדות לכדורגל לנושא של שוויון מגדרי.

יעל סיני: בדיון בשבוע שעבר דיבר – אני חושבת שזה היה בשבוע שעבר – דיבר מנכ"ל ההתאחדות והוא טען שלצורך העניין בתקצוב של כדורגל נשים לעומת כדורגל גברים, אז כדורגל נשים בישראל מתוקצב יותר מגברים, שזה פשוט עיוות של המציאות ומניפולציה חמורה.

יעל סיני: כי זה כל כך מנותק מהאמת.

יעל סיני: אבל מנכ"ל התאחדות מרשה לבוא ולהגיד דבר כזה בוועדה רשמית בכנסת, להכניס את זה לפרוטוקול – שלחתי גם לחברי הוועדה את כל המספרים.

יעל סיני: אבל זה היה לדוגמה רק כמה הפעילות - - -

רם שפע: רק רגע, יעל.

רם שפע: אם אמרת שמה שהוא אמר לפרוטוקול הוא לא נכון, אז נראה לי שגם אם שלחת לנו חשוב שתגידי לפחות במשפט איפה הפער, כדי שאם זה ייכנס לפרוטוקול, אז שנבין גם מה הפער ביניכם.

יעל סיני: מעולה.

יעל סיני: אז אני יכול להגיד כמה דוגמאות, בסדר?

יעל סיני: התקציב השנתי שמוענק על ידי משרד הספורט, דרך המועצה להסדר ההימורים, אוקיי?

יעל סיני: לקבוצות הכדורגל בליגת הנשים, גברים מול נשים, גברים מקבלים כמעט פי 24.

יעל סיני: בתקציב השנתי הממוצע שהוענק לליגה השנייה לנשים, אוקיי?

יעל סיני: הגברים מקבלים כמעט פי 25.

יעל סיני: בכל התקציב של השיווק, אוקיי?

יעל סיני: כל מה שקשור לשיווק המשחקים, וכל מה שקשור בזה, כמעט כולו הולך לכדורגל גברים.

יעל סיני: יש תקציביים נוספים, עירוניים.

יעל סיני: יש תקציב מענק לקידום שחקן הכדורגל הישראלי שמוענק.

יעל סיני: נשים בכלל לא זכאיות לקבל ממנו תקציבים.

יעל סיני: אם יש פה נציג של התאחדות, אני אשמח שהוא יתבטא.

יעל סיני: אם הולכים ועושים מניפולציה של מספרים, אפשר כביכול לטעון מתוך, סעיפים ספציפיים בתוך השורות, שנשים מקבלות בנקודה מסוימת יותר מגברים.

יעל סיני: אבל זה פשוט שקר.

יעל סיני: אפשר לעבור קבוצה-קבוצה.

יעל סיני: אנחנו בבג"ץ אני לא יודעת כבר כמה השנה, שמתמודד עם הדבר הזה.

יעל סיני: ואפילו בג"ץ החזיר את זה למשרד התרבות והספורט, כי הוא טען שיש תקנות מפלות.

יעל סיני: אז להגיד דבר כזה באופן רשמי בתוך ועדה בכנסת זה פשוט חוטא לאמת.

יעל סיני: ואני רוצה כן לחבר את זה לדיון היום, כי אני חושבת שזה קשור לאווירה ולסביבה.

יעל סיני: אני מסתכלת על ועדות, הוועדות הרשמיות של ההתאחדות לכדורגל.

יעל סיני: ההתאחדות לכדורגל מקבלת כספים ממדינת ישראל מתוך איזה 15, או 10 או 12 ועדות שיש, אחוז הנשים החברות בוועדות זה 8%, אוקיי?

יעל סיני: אנחנו 50% מהאוכלוסייה, 8% בוועדות.

יעל סיני: יש פה כספים, ויש פה נוער, ויש פה ליגות, ויש פה איתור ומכרזים, בכל הוועדות האלה אפס נשים או אחת מתוך הסך.

יעל סיני: אז אם זו הסביבה, גם אם יהיה חוק וגם אם תהיה תקנה, עד שהתאחדות כדורגל לא תבחר ברמה ערכית לייצר שינוי של שוויון מגדרי ותבחר בזה – ויש עכשיו מנכ"ל חדש ובאמת שדולת הנשים מזמינה אותו להידברות על הדבר הזה – תבחר ברמה ערכית לייצר פה שינוי משמעותי, אז הדבר הזה לא יהיה שוויוני.

יעל סיני: וככה ציינו בפניי שחברת הכנסת סונדוס סאלח שיחקה כדורגל בעברה ויכול להיות שחוץ מח"כית נפלאה היא יכולה להיות גם שחקנית מקצוענית.

יעל סיני: יש המון נערות כאלה וילדות כאלה במדינת ישראל שלא רק מקבלות מסר מהכדורגלנים שסרחו, אלא גם מקבלות מסר מהתאחדות הכדורגל שכדורגל זה לא מקום משבילן.

יעל סיני: וזה מאוד מאוד מצער, ואני חושבת שאתה כיושב-ראש הוועדה יכול להבין איזה פספוס גדול זה לאותם ילדים ונערות.

יעל סיני: זהו.

יעל סיני: אני מקווה שנטפל גם בזה.

אורלי פרומן: רם, אני רוצה רגע להעיר על מה שהיא אמרה.

רם שפע: כן, חברת הכנסת פרומן, בבקשה.

אורלי פרומן: יעל, בהמשך לדברים שלך, כשהייתי מנכ"לית חוקקנו את חוק הייצוג ההולם של נשים בהנהלות איגודי הספורט, והתנינו את זה בתמיכה תקציבית.

אורלי פרומן: רם, לכן זה לא מפליא.

אורלי פרומן: זאת הייתה התניה הראשונה של ייצוג הולם בהנהלה אל מול תמיכה באיגוד הספורט.

אורלי פרומן: יכול להיות שמה שצריך היום לעשות – כי את נקבת בעוד פורומים שלא מתקיים בהם הייצוג ההולם – אני לא אוהבת לעשות הכול בחקיקה, אבל לפעמים אין ברירה, אלא להרחיב את החוק הזה ולנקוב גם בכל הפורומים המתקיימים, לא רק בכדורגל, גם בכדורסל, ובכלל בכל ענפי הספורט.

אורלי פרומן: זה לא מובן מאליו שיש שם ייצוג הולם לנשים.

אורלי פרומן: להתנות את זה בתמיכה.

אורלי פרומן: רק כשזה מותנה בתמיכה תקציבית, זה עובד בסופו של דבר ומוצאים את הנשים שרוצות להצטרף.

אורלי פרומן: ונוצר שולחן מאוזן, נכון, כדי לדון בכל ענייני הספורט.

אורלי פרומן: תודה.

רם שפע: תודה, חברת הכנסת פרומן.

סונדוס סאלח: אני רוצה להגיד ליעל.

רם שפע: כן, בקצרה.

רם שפע: אני רוצה לתת לעוד אנשים.

סונדוס סאלח: כן.

סונדוס סאלח: אני מאוד מסכימה איתך, יעל.

סונדוס סאלח: תודה רבה על מה ששיתפת אותנו.

סונדוס סאלח: אני אומרת לך שאנחנו מנסות לקדם חוק שלפחות מחצית מיושבי-ראש הוועדות יהיו נשים, יושבי-ראש הוועדות בכנסת יהיו נשים.

רם שפע: בכנסת.

סונדוס סאלח: אנחנו מאמינות שנשים יכולות להביא עומק נוסף לכל תחום שהן מתעסקות בו ופועלות בו.

סונדוס סאלח: אכן תמיד לשמור שעניין המאבק המגדרי והפמיניסטי יהיה מונח על השולחן בכל דיון ודיון.

סונדוס סאלח: תודה לך.

רם שפע: תודה רבה לכולכן.

רם שפע: אני רק אגיד ספציפית לגבי הדברים שאמרת, למה שאמרה התאחדות הכדורגל, אנחנו א' נשמע תכף.

רם שפע: יש פה נציג.

רם שפע: אני לא יודע אם הוא יודע להתייחס לזה, אבל אני אשמח במידה וכן.

רם שפע: תכף אני אפנה אליך, אבי לוי, סמנכ"ל התאחדות לכדורגל.

רם שפע: אבל בכל אופן נבדוק את זה גם ביחס לפרוטוקולים וגם ביחס לזה שמה שחשוב הוא שהאמת תיאמר פה באופן כללי.

רם שפע: אז תודה על הבהרה.

רם שפע: זהו בעניין הזה.

רם שפע: לפני שנפנה אליך, אני אשמח, בבקשה, לפנות לעורכת הדין כרמית פולק כהן, היועצת המשפטית של המועצה לשלום הילד.

רם שפע: שלום לך, בוקר טוב.

רם שפע: בבקשה.

כרמית פולק כהן: שלום.

כרמית פולק כהן: בוקר טוב.

כרמית פולק כהן: אז באמת אני גם מצטרפת לברכות ומברכת אותך על כניסתך לתפקיד.

כרמית פולק כהן: כן חשוב לי להגיד שאנחנו באמת, כמו שהזכירו פה ממשרדה הספורט, כבר בשנת 2015 כתבנו מסמך שמדבר על מוגנות של קטינים בספורט, זה איזשהו מדריך.

כרמית פולק כהן: ובאמת בשנתיים האחרונות אנחנו חברים בוועדה שעוסקת – ספציפית אנחנו מביאים את הפן של הקטינים, כמובן – עוסקת במוגנות של קטנים בספורט בראשות שלמה סביה, שהוא מנהל מחלקת ההדרכה, כשהמטרה היא באמת להטמיע בכל ענפי הספורט השונים הדרכות שיעסקו בסוגיה של מוגנות של קטינים.

כרמית פולק כהן: כן חשוב לי להביא נושא אחר אבל מאוד מאוד חשוב, שלא עלה כאן עדיין בדיון, ואני מניחה אם איריס ובלה ממשרד החינוך, אז אני מניחה שזה יהיה חלק מהשיח.

כרמית פולק כהן: אנחנו ראינו במקרה הספציפי הזה עוד תופעה שהיא תופעה שבעינינו היא לא פחות חמורה מהפגיעה הראשונית, ואנחנו חושבים שצריך לתת עלייה דגש מאוד מאוד רציני.

כרמית פולק כהן: והיא התופעה של פגיעות ברשת.

כרמית פולק כהן: אנחנו ראינו שני דברים מאוד מאוד מטרידים שקרו ברגע שנחשפה הפרשייה הזאת.

כרמית פולק כהן: אחד, חשיפה של הפרטים של הקטינות האלה ברשת, דבר שהוא אסור על פי חוק.

כרמית פולק כהן: ומבחינתנו, זה אחד הדברים הסופר חשובים שצריך להטמיע גם בתודעה הציבורית ובעיקר בתודעה התקשורתית.

כרמית פולק כהן: וזה משהו שאנחנו עובדים עליו, אני יכולה להגיד לך, עשרות שנים.

כרמית פולק כהן: להטמיע את האיסור בחוק של פרסום של פרטים של נפגעות תקיפה מינית עם כל פרטיהן.

כרמית פולק כהן: אסור לפרסם שום פרט שיכול להוביל לזיהוין.

כרמית פולק כהן: וכאן אנחנו ראינו מקרים שבהם כל הפרטים שלהן היו חשופים ברשת.

כרמית פולק כהן: זה דבר ראשון, זו העלאת המודעות שבעיניי היא סופר קריטית וסופר חשובה, ואפילו אני אומרת שצריך להרים את הכפפה ולקיים דיון ולהביא את כל גופי התקשורת אל השולחן ולהגיד: חבר'ה, זה אסור.

כרמית פולק כהן: עכשיו, אני אומרת לך שאנחנו אישית שלחנו עשרות מכתבים בעשרות הקשרים שונים והדבר הזה לא קורה.

כרמית פולק כהן: אז זה דבר ראשון.

כרמית פולק כהן: הדבר השני הוא בעצם המודעות הציבורית והחברתית לפגיעה ברשת.

כרמית פולק כהן: אנחנו ראינו ילדות מושפלות עם שטיימינג מטורף, שאני לא יודעת אפילו איך הן הצליחו – ראינו את אחת הקטינות שחשבו שזאת היא, מתראיינת ברשת ואומרת מה הדבר הזה עשה לה.

כרמית פולק כהן: אני חושבת שאחד הדברים שאולי – בדיוק דיברו כאן על הערכים ועל המוסר, וגם איילת רזין דיברה – יש באמת את האפיק הפלילי שאליו אני לא נכנסת, כי אני לא מכירה את הראיות, ואני לא מבינה בראיות ספציפית במקרה הזה.

כרמית פולק כהן: אבל אני אומרת שיש באמת את האפיק הערכי, את האפיק המוסרי.

כרמית פולק כהן: ופה השאלה – גם יעל דיברה על זה – השאלה היא איך אנחנו מתווים את הדרך של בני הנוער אפילו, שהם הכותבים של היום והכותבים של מחר, איך להתנהל נכון ברשתות החברתיות, ובטח ובטח איך להגיב.

כרמית פולק כהן: מאחורי המקלדת יש בן אדם.

כרמית פולק כהן: ובהקשר הזה אני חושבת שהתחושות שהקטינות האלה חוו אחרי שנחשפה הפרשייה הן תחושות כל כך קשות שלי אין ספק שהובילו לפגיעה שנייה.

כרמית פולק כהן: אני חושבת שזה אחד הדברים שצריכים להיות על השולחן, אני בטוחה שמשרד החינוך יתייחס לזה.

כרמית פולק כהן: אני חושבת שזה אחת הסוגיות שהמקרה הזה הכי הציף.

כרמית פולק כהן: כי זה בעיניי קריטי לטיפול.

רם שפע: תודה רבה על עוד זוויות שעד עכשיו לא נגענו בהן.

רם שפע: תודה.

רם שפע: כפי שאמרתי מראש, אני אשמח, בבקשה, שאבי לוי, נציג ההתאחדות הכדורגל, סמנכ"ל ההתאחדות, יתייחס באופן כללי.

רם שפע: ואם יש לך מה לומר על הדברים שאמרה נציגת שדולת הנשים, יעל סיני, זה גם טוב.

רם שפע: שלום.

אבי לוי: שלום.

אבי לוי: בוקר טוב לכולם.

אבי לוי: ראשית, אני מבין שדיון לא היה אמור להיות התקציבים של כדורגל נשים לבין כדורגל גברים, הדיון שהוזמנו אליו.

אבי לוי: אני חושב שגם נורית אמרה את דבריה וגם יתר הדוברות אמרו את דבריהן.

אבי לוי: ואנחנו מסכימים איתן כמעט בכול.

אבי לוי: גם מבחינתנו, אנחנו מחכים לראות את תוצאות החקירות של שני כדורגלנים האלה, ויש לנו את הקוד האתי שהם אמורים להיות כפופים אליו.

אבי לוי: ולכן אחר כך אנחנו נדע איך לפעול בעניין הזה.

רם שפע: אני מתנצל.

רם שפע: אני לא הבנתי את מה שאתה אומר.

רם שפע: נראה לי שגם רוב חברי הכנסת לא הבינו.

סונדוס סאלח: גם בקושי שמענו.

רם שפע: אני ביקשתי התייחסות לשני נושאים.

רם שפע: למה שהעלתה יעל סיני, נציגת שדולת הנשים, ביחס לזה שלטענת התאחדות התקציבים שוויוניים, ולטענת יעל הם לא.

רם שפע: אם יש לך מה לומר על זה, זה מצוין.

רם שפע: וספציפית בנוגע לדיון הזה, כמובן, על ההתייחסות המרחיבה לאיך נכון לטפל במקרים דוגמת שני השחקנים.

רם שפע: אבל באופן טיפול כולל בתופעה.

אבי לוי: אתם שומעים אותי?

רם שפע: עכשיו שומעים אותך.

אבי לוי: אוקיי.

אבי לוי: מה שאני מנסה להגיד שהדיון אמור היה להיות על הנושא של הכדורגלנים ועל כל הפרשה.

רם שפע: נכון.

אבי לוי: והגענו פה לדבר על התקציב בין כדורגל גברים לנשים.

אבי לוי: אז אני בסך הכול הגבתי על שני הדברים.

רם שפע: אוקיי.

רם שפע: מצוין.

אבי לוי: הנושא הזה של הכדורגלנים עם מה שקרה, אני חושב שאני מסכים עם כל הדוברות שדיברו פה.

אבי לוי: באופן כללי יש לנו גם קוד אתי.

אבי לוי: השחקנים כולם חתומים אצלנו על קוד אתי.

אבי לוי: ואנחנו מחכים לתוצאות החקירה שאחר כך נפעל אנחנו מול הכדורגלנים האלה.

אבי לוי: אנחנו לא יכולים כרגע לעשות שום דבר.

אבי לוי: כמו שאמרה גם נורית, יש ביחד עם המנהלת ושדולת הנשים לעבור בין כל קבוצה וקבוצה, יחד עם הכדורגלנים, לעשות סמינרים ולהבין מה זה אומר לכדורגלן שהוא, אתה יודע, שהוא סך הכול מוערץ על ידי קטינים, אם זה בנים ובנות, ומנצלים אולי את המעמד שלהם.

אבי לוי: שהם גם צריכים לדעת להתמודד עם זה.

סונדוס סאלח: אפשר לשאול מה עושים לשחקן שמורשע בעבירות מין בהתאחדות?

אבי לוי: אין לנו שחקנים כרגע שמורשעים בעבירות מין.

אבי לוי: שחקנים שמורשעים בעבירות מין אני מניח שהם או שהם נמצאים במקום אחר, אבל אני לא מכיר כרגע שחקנים כאלה.

אבי לוי: גם הקבוצות לא מחביאות עוד שחקנים שיש להם עבירות כאלה.

אבי לוי: אני יודע שאנחנו בסך הכול גם בקבוצה, מאמנים והדרכות, גם עם הקטינים, כולם, יש לנו את כל האלמנטים שאנחנו אמורים לעמוד בהם ולהעביר את הקורסים ביחד מה אמרה הנציגה של משרד הספורט, גם קורס מאמנים.

סונדוס סאלח: שנייה, אתה בעצם אומר שבקבוצות הכדורגל לא קיימת התופעה הזו, כן?

אבי לוי: של מה?

אבי לוי: סליחה, לא שמעתי.

סונדוס סאלח: פגיעה מינית בקטינות ובקטינים, זה לא קיים?

אבי לוי: אני לא יודע אם זה קיים או לא קיים.

אבי לוי: עד שזה לא יוצא החוצה או לא מתלוננים במשטרה, אני לא יכול לדעת.

סונדוס סאלח: יפה.

אבי לוי: אנחנו בסך הכול, כמו שאנחנו לא מסמיכים או נותנים תעודת הוראה למורה, כך אנחנו- - -

סונדוס סאלח: זה שאתה אומר שלא קיים, זה מדאיג אותנו יותר.

רם שפע: אבי, ידידי, תשמע.

רם שפע: נראה לי שיש קונצנזוס פה בוועדה.

רם שפע: גם אם אתם לא מכירים תופעות, אני רוצה שתסכים איתנו שהתפקיד שלך ושל כולנו הוא לעשות הכול כדי שהתופעות לא יתקיימו, ולא להגיד שאם לא פנו זה אומר שזה לא קיים.

רם שפע: הרי אנחנו יודעים שזאת לא המציאות.

אבי לוי: לא.

אבי לוי: בוודאי שלא.

אבי לוי: יש לנו המון פעולות שאנחנו עושים.

רם שפע: אוקיי.

רם שפע: בסדר.

רם שפע: אני עזרתי לך להבהיר את שמה צריך לעשות כדי שזה לא יקרה, ולא להגיד שאין.

אבי לוי: זה מה שאמרתי.

אבי לוי: לשאול שאלה אם אני יודע אם יש משהו – אתה יודע אם יש בבתי ספר, כיושב-ראש ועדת החינוך, אם יש עוד מורים שפועלים עם הטרדות מיניות או לא?

אבי לוי: הרי אתה לא יודע.

רם שפע: אני בטוח שיש ואני אעשה הכול כדי למנוע.

אבי לוי: נכון.

רם שפע: אבל בסדר.

רם שפע: אני מבין מה אתה אומר.

אבי לוי: אנחנו עובדים ביחד עם "אתנה" ועם משרד הספורט ואנחנו עומדים בכל הכללים שמשרד הספורט מכתיב לנו, כולל ייצוג נשים בהנהלת התאחדות ובחברי הנהלת התאחדות.

אבי לוי: אז זו תקנה שחברת הכנסת פרומן דיברה עלייה, שאנחנו כבר עומדים בה הרבה זמן והרבה שנים.

רם שפע: נכון.

אבי לוי: ואם אנחנו לא עומדים בה, אז כמובן שאנחנו לא מתוקצבים.

אבי לוי: ולגבי התקציב, שדיברה על התקציב בין גברים לנשים, צריך ללמוד.

אבי לוי: אנחנו התאחדות לכדורגל לא מתקציבים את קבוצות הכדורגל.

אבי לוי: קבוצות כדורגל מתוקצבות על ידי משרד הספורט.

אבי לוי: נושא שיווק, שיש הבדל בין גברים לנשים – כמו שאתם רואים הווינר והטוטו, הוא מעדיף לתת הסכם חסות לליגת הגברים שמשודרת בכל הערוצים, מקבלת חסות ויוצאת לשידורי טלוויזיה ושידורי רדיו, משלמים הון תועפות על כדורגל גברים, והם לא מוכנים לשלם על כדורגל נשים.

אבי לוי: כדורגל נשים, יחסית לליגות הגברים האחרות, הליגות א', ב', ג', דברים אחרים, הם מקבלים הרבה יותר כסף.

אבי לוי: הם מקבלים כמעט כל קבוצה בליגה השנייה בישראל.

אבי לוי: ואת יכולה לבוא ואנחנו נראה לך את הנתונים האלה, וזה גם נמצא בבג"ץ.

אבי לוי: הדיונים האלה נמצאים בבג"ץ, ונמצאת נורית, נציגת משרד הספורט.

אבי לוי: היא בקיאה בזה יותר.

אבי לוי: היא הרי מתקצבת את הקבוצות.

אבי לוי: אנחנו לא מתקציבים את הקבוצות.

אבי לוי: לבוא ולהגיד שמכבי תל אביב או מכתבי חיפה, שמוכרים 30,000 כרטיסים או 20,000 מנויים, יש להם יותר כסף מקבוצת נשים – את יודעת, זה לטמון את ראשנו בחול.

אבי לוי: כדורגל נשים קשה מאוד לנו לשווק אותו.

אבי לוי: זה לא כל ילדה שנייה רוצה לשחק כדורגל.

אבי לוי: אנחנו עושים מאמצים.

אבי לוי: שינינו את התקנון.

סונדוס סאלח: אם הן היו מתוקצבות, היו מופיעות לשחק בקבוצות.

רם שפע: אבי, קודם כול, תודה.

רם שפע: בסדר.

רם שפע: המטרה היא לא לתקוף אותך, אלא להבין שביחד יש לנו אותה משימה.

אבי לוי: לא.

אבי לוי: לא ממש.

אבי לוי: אבל לא להגיד שהמנכ"ל דברים לא נכונים.

אבי לוי: הנתונים נמצאים.

אבי לוי: הכול כתוב.

אבי לוי: אז היא יכולה לבוא ולשבת איתנו ונראה לה את הכול.

אבי לוי: זה גם נמצא בבג"ץ.

אבי לוי: תראה, אני יכול לתת לה דוגמה.

אבי לוי: הפעול באר שבע נשים - - -

רם שפע: אני לא בטוח שכדאי להתייחס לבג"ץ, כי בג"ץ קבע שמשרד התרבות והספורט והתאחדות תוך 60 יום צריכים לתת לו תשובה.

אבי לוי: נכון.

אבי לוי: התאחדות עם קבוצות הנשים.

אבי לוי: התאחדות עם הצד של קבוצות נשים.

אבי לוי: עשינו עוד ליגה, פתחנו עוד ליגה על מנת שיתקצבו את הליגה הראשונה.

אבי לוי: אנחנו ביחד.

רם שפע: אוקיי.

סונדוס סאלח: יש לי עוד שאלה.

רם שפע: כן.

רם שפע: שאלה נוספת לחברת סונדוס סאלח ואנחנו אחרי זה ממשיכים הלאה.

סונדוס סאלח: ברשותך, תוכל להרחיב לנו קצת על הקוד האתי?

סונדוס סאלח: תסביר לנו על הקוד האתי שאתם פועלים לפיו?

אבי לוי: הקוד האתי נמצא אצל כל שחקן ואצל כל בעל תפקיד שיש בו כל ההתנהגות המוסרית, הציבורית, וכל האלמנטים האחרים, אם זו ההתנהגות של שחקן או בעל תפקיד בנקודות של לא רק הטרדות מיניות, אלא גם בין היתר, נמצאים בו הדברים האלה שקרו.

אבי לוי: ואנחנו גם יכולים להעביר לכם את זה.

אבי לוי: זה לא נמצא כרגע לידי, אבל יש בו הרבה הרבה אלמנטים, אם זה נושא של הימורים, נושא של התנהגות, נושא של עבריינות, נושא של עישון, נושא של אלכוהול, כל הדברים האלה ששחקני נבחרת, במיוחד שחקני נבחרת, שנמצאים בטופ של הכדורגל אצלנו, אמורים לעמוד בהם ולקיים אותם.

סונדוס סאלח: אז אנחנו נשמח לקבל.

רם שפע: תודה.

רם שפע: אנחנו נפנה אליך עכשיו ונשמח לקבל את זה, שנוכל לעיין בזה.

רם שפע: אנחנו כמובן שמחים שיש.

רם שפע: קוד אתי, לפחות אני אומר את דעתי, זה דבר מאוד מאוד חשוב, אבל לפעמים הוא טומן בחובו סכנה, כי אנשים – אני אומר את זה באופן כללי, לא עליך – מתייחסים לזה שיש קוד אתי ואז אפשר לעשות מה שרוצים.

רם שפע: אז באופן כללי, אני אומר שבעיניי זה דבר שתמיד צריך לקחת אותו בערבון מוגבל.

רם שפע: היה לי על זה דיונים רבים עם אסא כשר, כמי שניסח די הרבה קודים אתיים באופן כללי.

רם שפע: אני רוצה רגע לעצור ולתת ליועצת המשפטית של הוועדה, עורכת הדיו מירב ישראלי, להתייחס לעולם החוקים ולעולם התקנות ביחס לדיון שלנו.

רם שפע: אני חושב שזה חשוב.

רם שפע: זה ייתן לנו זוויות על מה שאפשר לעשות ואיך אפשר לתקן.

רם שפע: בבקשה.

 << דובר >> מירב ישראלי: בסדר גמור.

 << דובר >> מירב ישראלי: אז עלו פה כמה נושאים.

 << דובר >> מירב ישראלי: קודם כול, אני מסכימה עם מה שאמרה נציגת שדולת הנשים, שהבסיס זה חינוך וצריך באמת לצאת עם זה.

 << דובר >> מירב ישראלי: אבל אחרי שאמרנו את זה, צריך להתייחס גם לעולם המשפטי.

 << דובר >> מירב ישראלי: עלו פה, לדעתי, שני נושאים מרכזיים ששווה להתייחס אליהם, וגם אני אשמח אם הנציגים שידברו יתייחסו למה שנוגע להם בהקשר הזה.

 << דובר >> מירב ישראלי: הדבר הראשון הוא באמת הטמעה של הנושא של מניעת הטרדה מינית בתחום של הספורט.

 << דובר >> מירב ישראלי: כפי שנאמר כאן, חוק למניעת הטרדה מינית לא חל כלשונו על גופי הספורט מעבר למעבידים ישירים של אנשים מסוימים.

 << דובר >> מירב ישראלי: אבל על תחום הספורט כולו זה לא חל כלשונו.

 << דובר >> מירב ישראלי: אז בעצם עולה פה שאלה של הטמעה של ערכים ושל הנורמות שקיימים בחוק בתחום של גופי הספורט ושל פעילות ספורט.

 << דובר >> מירב ישראלי: כפי שנאמר פה על ידי הנציגה של משרד הספורט, המשרד כבר שוקל את התיקון של מבחני התמיכה בנושא הזה.

 << דובר >> מירב ישראלי: אז יהיה מעניין, לדעתי, לראות את הטיוטה שלהם, כי היא דיברה על הנושא של ממונָּה.

 << דובר >> מירב ישראלי: אנחנו יודעים שבחוק הטרדה מינית ובתקנות הטרדה מינית יש עוד הרבה נושאים מעבר לנושא של מינוי ממונה או ממונָּה, שזה הנושא של התקנון, הנושא של חובת הגשת תלונות, הנושא של טיפול מהיר בתלונות.

 << דובר >> מירב ישראלי: יש הרבה מאוד דברים שם שהיה מעניין לראות מה השינויים המחויבים שעשו במחני התמיכה כדי להטמיע את הנושא הזה בתחום של הספורט.

 << דובר >> מירב ישראלי: יכול להיות ששווה לקיים דיון על זה עוד לפני המבחנים נעשים סופיים, כדי לראות שבאמת כל הדברים שאנחנו רוצים שיהיו שם אכן נמצאים שם.

רם שפע: ייכנסו.

 << דובר >> מירב ישראלי: הנושא של מבחני תמיכה חל, כמובן, רק על גופים שמקבלים תמיכה.

 << דובר >> מירב ישראלי: אבל מכיוון שבתחום הספורט, רוב הגופים, למיטב ידיעתי, אכן מקבלים תמיכה, אני משערת שזה לא כמו חוק שחל על הכול בלי קשר לקבלת כסף או אי קבלת כסף.

רם שפע: כן.

 << דובר >> מירב ישראלי: אבל אני משערת שבתחום הספורט זה באמת יכסה את רוב הגופים.

 << דובר >> מירב ישראלי: זה גם מעלה את השאלה של האכיפה והפיקוח בדיעבד, כי הרבה פעמים יש מבחני תמיכה, התנאים הראשוניים עומדים בהם, אבל אחר כך לא תמיד אוכפים ומפקחים על קיום מבחני התמיכה.

 << דובר >> מירב ישראלי: אז כדאי גם לשמוע איך המשרד מתכוון לאכוף ולפקח על קיום מבחני התמיכה.

 << דובר >> מירב ישראלי: נושא נוסף הוא חידוד לגבי קטינים ובגירים.

 << דובר >> מירב ישראלי: האם צריך שיהיו הוראות שונות לגבי קטינים ולגבי בגירים.

 << דובר >> מירב ישראלי: מעבר לכך, דובר כאן גם על תיקון חקיקה בנושא, שיכול להיות שצריך לעשות באמת מדרג שאם מבחני התמיכה לא יעבדו, אז יהיה תיקון חקיקה.

 << דובר >> מירב ישראלי: כי תיקון חקיקה באמת חל גם על כל הגופים.

 << דובר >> מירב ישראלי: גם הכנסת, כמובן, היא זאת שמחליטה מה יהיה התוכן של חקיקה וכו'.

 << דובר >> מירב ישראלי: אז זה נושא נוסף שעלה פה.

 << דובר >> מירב ישראלי: עכשיו, יש עוד נושא של הערצה שעלה, שהוא קשור לנושא שדיברתי עליו קודם, אבל הוא גם מעורר נושא נוסף, שכבר עלה פה.

 << דובר >> מירב ישראלי: כפי שתואר פה, קטינים אמרו שהם נפגעים במידה רבה מדמויות חינוכיות בגילים שונים.

 << דובר >> מירב ישראלי: ויש לנו בחקיקה, גם בחוק העונשין וגם בחוק למניעת הטרדה מינית, את הנושא של יחסי מרות, יחסי תלות, דברים מהסוג הזה.

 << דובר >> מירב ישראלי: אני לא בטוחה שהחקיקה יודעת להתייחס לתופעה הזאת של הערצה, שבוודאי יש פה ניצול של כוח.

 << דובר >> מירב ישראלי: וכפי שנאמר, יש גם החמרה נוספת בנושא של הפרסום.

 << דובר >> מירב ישראלי: זאת אומרת, בגלל שמדובר באנשים מפורסמים, באנשים שיש להם כוח הרבה מעבר למה שקורה למורה בבית ספר מבחינות מסוימות או לדברים שנעשים יותר בפורומים יותר מצומצמים, אז יש פה עוד תופעה של פגיעה נוספת אחרי הפגיעה.

 << דובר >> מירב ישראלי: ואני לא בטוחה – ביקשנו גם שמשרד המשפטים ישתתף בדיון הזה – אם החקיקה יודעת להתייחס למקרים האלה.

 << דובר >> מירב ישראלי: והאם צריך, אני מעלה את זה כשאלה, לתת על זה את הדעת?

 << דובר >> מירב ישראלי: כי בעצם מתייחסים לזה כאל עבירה רגילה כשיש פה בעצם סוג של ניצול כוח, שאני לא בטוחה שהחקיקה יודעת להתייחס אליו.

 << דובר >> מירב ישראלי: אולי גם שווה לאסוף – אני פונה אליכם, איילת – לאסוף נתונים גם בנושא הזה.

 << דובר >> מירב ישראלי: אני לא יודעת כמה אפשר.

 << דובר >> מירב ישראלי: כמו שיש את האחוזים של מי שנפגע מדמויות חינוכיות – מה רוחב התופעה הזאת.

 << דובר >> מירב ישראלי: לא מדובר, כמובן, רק בספורט.

 << דובר >> מירב ישראלי: מדובר בזמרים, בשחקני קולנוע, וכל תחום הפרסום בעצם.

 << דובר >> מירב ישראלי: אני משערת שזה גם ילך ויתפוס מקום רב יותר בעתיד.

 << דובר >> מירב ישראלי: זו תופעה שהולכת ומתגברת.

 << דובר >> מירב ישראלי: אז אלה בעצם הנושאים המרכזיים, אני חושבת, מבחינה משפטית שצריך לתת עליהם את הדעת.

רם שפע: תודה רבה.

רם שפע: חשוב.

רם שפע: אני אתייחס לזה, כמובן, בסיכום דבריי.

רם שפע: חבר הכנסת ווליד טאהא, רצית גם להתייחס.

וליד טאהא: כן.

וליד טאהא: בקצרה אני אומר: תודה, היושב-ראש; תודה, סונדוס, על הנושא החשוב הזה.

וליד טאהא: ניצול קטינים בכלל הוא איום ונורא.

וליד טאהא: ניצול מיני של קטינים הוא פשע.

וליד טאהא: אני לא יודע להגדיר את זה אחרת.

וליד טאהא: אני חושב שבנוסף לדיון הספציפי שמתקיים היום, המסר הכללי בכל הנושא של ניצול מיני וניצול אחר של קטינים ובכלל, הוא מסר חינוכי, מסר ערכי, מסר חברתי, לא פחות חשוב מהדיון הספציפי.

וליד טאהא: אני משער, אני גם יודע שיש הרבה מאוד תחומים שיש בהם את התופעה האומללה הזאת.

וליד טאהא: זה לא רק נחלת חלקם של ספורטאים ואחרים.

וליד טאהא: לדעתי, זאת תופעה שצריכה לקבל ממד יותר מחמיר מבחינת עונשים.

וליד טאהא: מי שמתעסק, מי שמנצל קטין או קטינה בעיקר מינית, הוא צריך לדעת שהוא ישלם מחיר כבד מאוד.

וליד טאהא: כי זה דבר איום ונורא שיש בו ממד אכזרי אפילו, הייתי אומר.

וליד טאהא: על כן, הדיון כל כך חשוב ולא רק בתחום הספציפי, אלא במסר הכללי, חינוכי, ערכי שלו.

וליד טאהא: אז תודה, סונדוס.

וליד טאהא: תודה, היושב-ראש.

סונדוס סאלח: תודה רבה.

רם שפע: תודה רבה לך.

רם שפע: אנחנו יחסית קרובים לסיום.

רם שפע: אז כל מי שאני פונה אליו יחסית יהיה תמציתי.

רם שפע: ואחרי זה אנחנו נסכם.

רם שפע: נמצאת איתנו מירב אולייניק, מנהלת תוכניות מרחב בטוח בספורט ב"אתנה".

רם שפע: שלום לך, אהלן.

מירב אולייניק: שלום לכבוד היושב-ראש.

מירב אולייניק: אפילו מאושרת לראות אותך.

מירב אולייניק: אני רוצה להמשיך את הדברים שאמרה המפקחת במינהל הספורט, נורית, והמנהלת שלנו לגבי התוכניות כבר שמתבצעות בשטח.

מירב אולייניק: אז אחרי שיצרנו את כל המחקר בשיתוף ארגון מרכזי הסיוע וד"ר זאב לרר, אנחנו כבר עכשיו, בהמשך למה שנורית אמרה על מבחני התמיכה ב-2020–2021, כבר עכשיו אנחנו בתוכנית של ממונות מרחב בטוח והטרדה מינית בכל איגודי הספורט.

מירב אולייניק: לשמחתי הרבה, כבר במרבית איגוד הספורט יש ממונָּה, כשאנחנו מנסות להוריד את התוכנית כבר לשטח.

מירב אולייניק: כי איגוד הספורט למעשה הוא לא המעסיק של המאמן ומאמנת, מנהל ומנהלת, או פיזיותרפיסט או איש מקצוע כזה או אחר.

מירב אולייניק: לכן אנחנו עושות כבר עכשיו פיילוט באיגודי הספורט, שחלק מהמחויבות של מועדון הספורט יהיה שבכל מועדון או אגודה תהיה נאמנת/ ממונָּה, שהיא תדע כי אם, חלילה, מתבצעת הטרדה או פגיעה כזו או אחרת, קטין וקטינה, מאמן ומאמנת, או כל אחד בעולם הספורט – היא יכולה להתבצע בשטח, במגרש, בבריכה או באולם.

מירב אולייניק: זה לא תמיד יגיע לפתחו של האיגוד או למינהל הספורט.

מירב אולייניק: לכן העבודה שלה היא ממש כלפי מטה.

מירב אולייניק: ואנחנו מנסות ליישם את זה, כולל שינויים בתקנוני איגודים כאלה ואחרים, שהדברים האלה יהיו מחויבי החוק.

מירב אולייניק: תודה רבה והמון הצלחה.

מירב אולייניק: רק עוד משפט אחד.

רם שפע: כן.

מירב אולייניק: הזכרתם כאן גם על הנושא של השחקנים או המקום שלהם כמודלים.

מירב אולייניק: לצערי הרב, הרבה מהם בטח בתחום הזה, ואני מצטערת אם אני פוגעת במישהו, הם מודל לחיקוי ולא מודל להשראה.

מירב אולייניק: ב"אתנה" קיימת תוכנית מאוד משמעותית של ספורטאיות כמודלים להשראה.

מירב אולייניק: אתן מוזמנות כולכן, כולל כבוד היושב-ראש רם, להזמין את הספורטאיות אפילו לכנסת.

מירב אולייניק: אנחנו נשמח לארגן איתכם שהן יבואו.

מירב אולייניק: אלה ספורטאיות על במדינת ישראל מכל התחומים.

מירב אולייניק: אנחנו נבוא.

מירב אולייניק: הן הולכות ללא עלות.

מירב אולייניק: כל גוף במדינת ישראל, בתי ספר, מועדונים, ארגונים, יכולים להזמין אותן והספורטאיות מספרות את סיפור החיים שלהן.

מירב אולייניק: והן מספרות על התגברות שלהן על מכשולים ועל המקום הזה של להגיע להצלחה.

מירב אולייניק: אני רוצה או אנחנו רוצות שהספורטאיות תהיינה מודלים להצלחה.

מירב אולייניק: וכשתשאלו מי הספורטאית או מי הדמות שאתם מכירים, שוב בלי לפגוע, חס וחלילה, באף אחת, זו לא תהיה מישהי מפורסמת – זו תהיה מישהי שעשתה דרך, ואנחנו רוצות שהן תהיינה מתחום הספורט.

מירב אולייניק: תודה רבה.

רם שפע: תודה רבה, מירב.

רם שפע: תודה רבה.

רם שפע: נמצאת איתנו גם ענבר חן מאירי מרשות לקידום מעמד האישה.

יהודית גידלי: היא עוד לא התחברה.

רם שפע: היא עוד לא התחברה.

אווה מדז'יבוז': נמצאת מנכ"לית הרשות לקידום מעמד האישה, אווה.

רם שפע: אוקיי, אווה.

רם שפע: שלום.

אווה מדז'יבוז': אהלן.

רם שפע: לא רשום לי, אבל נשמח לשמוע.

אווה מדז'יבוז': ענבר איתי פה.

ענבר חן-מאירי: אנחנו ביחד.

רם שפע: מצוין.

רם שפע: מצוין.

רם שפע: נראה שאתן לא ממש פה.

רם שפע: אבל אוקיי.

רם שפע: מקווה שכיף לכן בחופשה.

אווה מדז'יבוז': אני מתנצלת.

אווה מדז'יבוז': הצלחנו להתחבר רק עכשיו.

אווה מדז'יבוז': אז אני לא כל כך יודעת מה דובר ומה לא דובר.

אווה מדז'יבוז': אני אתן טיפה סקירה מהפריזמה שלנו והרחבות, בבקשה.

רם שפע: אוקיי.

רם שפע: בסדר גמור.

אווה מדז'יבוז': המינהלת יצרו איתנו קשר, יושב-ראש המנהלת, ארז כלפון, בנושא, כמובן, שקשור לנושא של פרשת הכדורגלנים והקטינות, שאני דווקא לא רוצה להתייחס אליה ספציפית, כי זה עדיין בבדיקה ואני לא רוצה לחטוא לאף אחד מהצדדים, למרות שצדיקים אין לנו בפרשה הזאת.

אווה מדז'יבוז': אני יחד עם אורית סוליציאנו, מנהלת ארגוני הסיוע, מנכ"לית ארגוני הסיוע, נפגשנו עם המינהלת, עם כל בעלי הקבוצות של ליגת העל.

אווה מדז'יבוז': הופענו בפניהם, הצגנו בפניהם את האני-מאמין שלנו.

אווה מדז'יבוז': אני לא יודעת מי דיברה לפניי, אבל התייחסה לעניין של כמה כדורגלנים הם מודל לחיקוי כזה או אחר.

אווה מדז'יבוז': הסברתי להם שבמדינה מתוקנת ובחברה מתוקנת, ספורט זה משהו מאוד מאוד מאוד חשוב.

אווה מדז'יבוז': זה חלק מהתרבות שלנו כחברה.

אווה מדז'יבוז': ולכן גם הספורטאים יחד עם הזכויות של להיות אנשים מאוד נערצים, אנשים שמרוויחים המון כסף, אנשים שנושאים אליהם עיניים, באים חובות.

אווה מדז'יבוז': והחובות הם לא רק במישור הפלילי, אלא הם קודם כול במישור המוסרי, בטח כאשר הם בעצם מהווים אלילי נוער, שילדים מגיל צעיר נושאים אליהם עיניים.

אווה מדז'יבוז': אני חייבת להגיד שאני כן התרשמתי שבעלי הקבוצות התייחסו לזה בכובד ראש.

אווה מדז'יבוז': אני יכולה להגיד לכם שלמשל יעקב שחר ממכבי חיפה שאל, למשל, מאיזה גיל אנחנו חושבים שצריך להתחיל את ההדרכות לספורטאים.

אווה מדז'יבוז': ואורית ענתה לו שהיא חושבת שמגיל 13, מגיל בר מצווה, ששם מתחילה כבר בעצם ההסתכלות על עצמך כגבר.

אווה מדז'יבוז': ואנחנו יצאנו בהחלטה משותפת שהרשות לקידום מעמד האישה יחד עם ארגוני הסיוע, יחד עם כל הקבוצות בליגת העל ובליגה הארצית, אם אני לא טועה – אני מצטערת אם אני לא מדייקת במינוחים – בתחילת העונה הבאה, שזה בערך עוד חודש, נשות ארגוני הסיוע יעברו קבוצה-קבוצה ויעבירו הדרכה לכל הספורטאים, כדי להסביר הן את ההיבטים הפליליים, אבל לא פחות חשוב את ההיבטים המוסריים שלנו כחברה וכיצד אנחנו צריכים להתנהל עם - - -

רם שפע: אנחנו לא שומעים אותך.

רם שפע: הקליטה שלך קצת נעלמה.

רם שפע: את איתנו עדיין?

קריאה: לא.

קריאה: היא יצאה.

רם שפע: יצאת מהזום, אוקיי.

רם שפע: אבל תודה על התייחסות בכל זאת.

רם שפע: כנראה שיש פה איזו תקלה בזום.

רם שפע: אנחנו רוצים לסכם את הדיון.

רם שפע: רק בסוגריים אני אגיד, בלי קשר בכלל, שנמצא איתנו גם יוסי טייב, מצטרף חדש לוועדת החינוך, נציג ש"ס, מחליף את משה אבוטבול.

רם שפע: אז אני מברך אותך שהצטרפת אלינו.

יוסף טייב: תודה.

יוסף טייב: ברוכים הנמצאים.

רם שפע: ואני בדקתי ואני בטוח שיהיה לך הרבה מאוד מה לתרום לנו בהמשך הדיונים.

יוסף טייב: בעזרת השם.

רם שפע: אז ברוך הבא.

רם שפע: חשוב לנו מאוד.

רם שפע: סליחה, חבריי בזום, היה לי חשוב להתייחס לזה.

רם שפע: סונדוס, אני הייתי רוצה שאנחנו נסכם.

סונדוס סאלח: כן.

רם שפע: אז בבקשה.

אווה מדז'יבוז': אני התנתקתי.

אווה מדז'יבוז': אני חזרתי, אם זה רלוונטי עוד.

רם שפע: בסדר.

רם שפע: בסדר.

רם שפע: אנחנו מכבדים את מי שהתנתק וחזר, אבל רק בקצרה, בבקשה.

אווה מדז'יבוז': אוקיי.

רם שפע: ואחרי זה אנחנו נחזור לדברי סיכום של נורית שרביט ממשרד התרבות והספורט.

רם שפע: בבקשה.

רם שפע: אנחנו מאוד רוצים שתדבר, אבל זה פעם שנייה שזה מתנתק.

רם שפע: אנחנו נעבור בינתיים לנורית שרביט, ואולי ניתן לך אחרי זה הזדמנות שלישית ואחרונה.

רם שפע: נורית, בבקשה.

רם שפע: נורית שרביט, נציגת משרד התרבות והספורט, מייד הזום יאתר אותך.

רם שפע: הינה את.

רם שפע: אוקיי.

רם שפע: בבקשה.

נורית שרביט: אני שומעים אותי?

רם שפע: כן.

רם שפע: כן.

נורית שרביט: אני רציתי להוסיף עוד נקודה שמאוד חשובה גם בנושא של החינוך וגם משהו שאנחנו עובדים עליו כרגע בצוות בשיתוף גם עם המועצה לשלום הילד והילדה ו"אתנה", כמובן, בראשותו של שלמה סביה, זה כל הנושא של הדרכה למאמנים ולמדריכים.

נורית שרביט: להכניס את הנושאים החשובים האלה שבנושא של מוגנות בספורט לילד ומניעת הטרדות מיניות כחלק משעות חובה בקורסים.

נורית שרביט: זו גם נקודה חשובה שאנחנו פועלים בה.

נורית שרביט: תודה.

רם שפע: אוקיי.

רם שפע: תודה.

רם שפע: בבקשה, חברת הכנסת סונדוס סאלח, יוזמת הדיון.

רם שפע: סיכום שלך.

סונדוס סאלח: תודה.

סונדוס סאלח: קודם כול, תודה לכל המשתתפות והמשתתפים.

סונדוס סאלח: עלו פה נקודות מאוד מעניינות להמשך הדיונים בהקשר זה על זכותם של כל ילד וילדה לחיות במרחב ציבורי שמגן עליהם ולא פוגע בהם.

סונדוס סאלח: וחובתנו לייצר ולדאוג למציאות זו ולמרחב זה.

סונדוס סאלח: ואין מנוס, כשמה מובן מאליו הוא לא קיים, זה שלנהל את מערכת היחסים בנורמות וערכים, אז אנחנו צריכות וצריכים לעגן את זה בתקנות ולחדד את ההוראות בכל התחומים, ובאופן הספציפי בתחום התרבות והספורט.

סונדוס סאלח: ישנו צורך מאוד נחוץ וחשוב לשתף פעולה בין בתי הספר, משרד התרבות והספורט מול השחקנים והתאחדות הספורט, ובחקיקת תקנות וחוקים שיסייעו בשמירה על ילדים וילדות.

סונדוס סאלח: אני שמחה מאוד שיש כוונה לקשור את הסיוע והמענקים לגופים בסוגיה הזו.

סונדוס סאלח: כשיש תלונות על שחקנים או על קבוצה מסוימת, אז כן להפסיק את המימון לקבוצה הזו.

סונדוס סאלח: אני שמחה שיש קוד אתי, אבל אנחנו צריכות לראות את הקוד הזה ואיך הוא מיושם בפועל ואיך אוכפים אותו ומי מפקח על קיום הקוד הזה.

סונדוס סאלח: יש צורך גם כן בדיון המשך על הסדרת היחסים בין מאמנים ומתאמנות ומתאמנים.

סונדוס סאלח: שם הגבולות הם דקים מאוד, וחציית הגבול בין הבטוח לפוגעני היא קלה מאוד, כפי שאנחנו מקבלות תלונות על הנושא הזה.

סונדוס סאלח: וחשוב מאוד לכליל את תחום הספורט בתוך החוק למניעת הטרדה מינית ותקנה 9 לחוק למניעת הטרדות מיניות.

סונדוס סאלח: תודה.

סונדוס סאלח: תודה לכם.

רם שפע: תודה רבה לך.

רם שפע: תודה על היוזמה ועל הדברים.

רם שפע: אני אשמח רגע לפנות, רגע לפני סיום, לד"ר נטע אובוגוב, חברת הנהלת איגוד הכדורסל.

רם שפע: חשוב לך לומר כמה מילים.

רם שפע: אז בבקשה, אחרונת הדוברים עד שאני אסכם.

סונדוס סאלח: זה במקרה שכולן נשים?

נטע אבוגוב: תודה רבה.

נטע אבוגוב: תודה.

נטע אבוגוב: ברכות על הדיון.

נטע אבוגוב: אני רוצה להעיר, בבקשה, שתי הערות מרכזיות.

נטע אבוגוב: קודם כול, לגבי חוסר שוויוניות בין נשים לגברים, נושא פרסום הכוזב לגבי החלוקה בין קבוצות או ליגת העל, בין נשים לגברים – אז היה פרסום כוזב גם בתחום הכדורסל.

נטע אבוגוב: כרגע יש דרישה של יושבת-ראש מינהלת ליגת העל הילה קניסטר בר-דוד לתקצוב של 12 מיליון שקלים לעונה הבאה.

נטע אבוגוב: במידה שלא יינתן התקציב הזה - - -

רם שפע: סליחה שאני קוטע אותך.

רם שפע: איפה היה הפרסום הכוזב?

רם שפע: של מי?

נטע אבוגוב: באותו שבוע שבו היו הפרסומים על כדורגל, יום לאחר מכן היה פרסום באתר One לגבי הכדורסל.

נטע אבוגוב: אז זה נכון ויישר כוח והמון המון פרגון לפריצת הדרך בכדורגל, אבל גם בכדורסל העניין הזה הוא מהותי, ובאמת פשוט לא נכון ומזיק מאוד מאוד מאוד לענף ברמת הפרסום.

נטע אבוגוב: אני רק אשלים את דבריי ואומר שאמרה יושבת-ראש מינהלת ליגת העל בכדורסל נשים שבמידה שלא יינתן תקצוב של 12 מיליון שקלים, לא תיפתח, לא תיפתח ליגת העל נשים בעונה הקרובה.

נטע אבוגוב: ואם זה נופל כאן על אוזניים שיכולות באמת להרים את הכפפה ולדאוג לעניין הזה, אז אני אשמח.

נטע אבוגוב: ובנקודה השנייה שאני מבקשת להעיר, אני מברכת את נורית ואת כל מה שעושים משרד החינוך ו"אתנה" באמת כדי להסדיר את כל נושא המודעות כלפי השטח.

נטע אבוגוב: אני ההוכחה לזה שכן הינה יש ממונה באיגוד הכדורסל.

נטע אבוגוב: אני לפני שבוע מוניתי לתפקיד ואני בהחלט הולכת למלא אותו נאמנה.

נטע אבוגוב: אבל אני חושבת שצריך להוסיף על התנאי למינויים של אחראיות באיגודים השונים.

נטע אבוגוב: אני חושבת שיש גם ארגוני שחקנים, ארגוני מאמנים, יש המון המון גופים שיש להם משמעות גדולה גם ברמה של העלאת המודעות וגם ברמה של הטמעת הדברים בשטח.

נטע אבוגוב: גם אליהם אפשר לפנות.

נטע אבוגוב: צריך לראות מי פונה ואיך ובאילו קריטריונים.

נטע אבוגוב: אבל אני חושבת שזה גם חשוב.

נטע אבוגוב: זהו.

נטע אבוגוב: תודה רבה.

רם שפע: תודה לך.

רם שפע: אני רק יכול להיות שפספסתי חמש שניות.

רם שפע: מה התניה לפתיחת הליגה שדיברת עליה?

יהודית גידלי: 12 מיליון שקלים.

נטע אבוגוב: תקצוב של 12 מיליון שקלים לקבוצות נשים בליגת העל.

נטע אבוגוב: מינהלת הליגה מתוקצבת כל שנה.

רם שפע: אמרת אולי שאת מקווה שיש פה אוזניים קשובות.

רם שפע: על אילו אוזניים ערלות נפלתם?

רם שפע: או מי לא הקשיב לפנייה הזאת או לדרישה הזאת?

נטע אבוגוב: אני יודעת.

נטע אבוגוב: אני לא בקשר ישיר עם מינהלת ליגת העל.

נטע אבוגוב: אבל אני יודעת שהילה קניסטר בר-דוד, שהיא יושבת-ראש המינהלת, הייתה כבר בפגישה עם השר החדש.

נטע אבוגוב: זה מה שנאמר.

נטע אבוגוב: וכרגע יושבים וממתינים.

נטע אבוגוב: אז אם לעשות צעדים שבאמת יכולים, מלמעלה למטה, לשטוף את הנושא, זה הפורום, זו השעה, זה הזמן.

נטע אבוגוב: אנחנו מדברים על החלטה שמתקבלת עכשיו ונמשכת שנה קדימה ומציבה סטנדרטים לשנים קדימה.

נטע אבוגוב: אני מאמינה בהחלט שהכול –זה נכון, זה לא עכשיו מתעסק ספציפית בהטרדה מינית – אבל זה בהחלט יוצר תשתיות.

נטע אבוגוב: אלו באמת התשתיות שכן שפרומים, כמו הפורום המכובד שעכשיו אני מדבר בו, יכולים לדאוג להן על מנת שכל הדברים, כל הרזולוציות הנמוכות, כל הטמעת התוכניות, ייפלו על תשתית בריאה, נכונה, שוויונית כמה שיותר.

נטע אבוגוב: זה תהליך.

נטע אבוגוב: אז בואו נצא לתהליך הזה.

רם שפע: תודה על הדברים.

רם שפע: תוספת חשובה.

רם שפע: בהצלחה בתפקיד.

רם שפע: התחייבת למלא אותו נאמנה, אז תעשי זאת.

רם שפע: אני רק אגיד ביחס למה שאמרת שאם היא ישבה בלשכת השר, אנחנו נפנה אליהם.

רם שפע: דבר אחד אני בטוח – שאם היא ישבה עם השר, אוזניים קשובות היא פגשה גם שם, מניסיון.

רם שפע: אבל גם נבדוק את ההיבטים אליהם התייחסת.

רם שפע: אני מסכם ואומר שקודם כול, אני מאוד שמח שקיימנו את הדיון.

רם שפע: מאוד מאוד חשוב, בעיניי, לייצר התייחסות מאוד מרחיבה באופן כללי להטרדות מיניות בכלל בחברה, בוודאי לשימוש וניצול של כוח ומעמד שברור שזה חלק מהתופעה שהתייחסנו אליה פה, של ספורטאים.

רם שפע: איילת רזין התייחסה אליה, גם למישורים אחרים של החיים שלנו, זמרים או הרבה מאוד מאוד תחומים, שכוח מייצר ניצול, מעמד.

רם שפע: אז אני בטוח שאנחנו מתחייבים להמשיך לטפל בסוגיה הזאת.

רם שפע: וגם שמענו פה הצהרה מאוד משמעותית, לפחות באופן שבו אני תופס את זה, מנציגת משרד התרבות והספורט, בעצם להתנות תמיכות בטיפול מיטבי.

רם שפע: וכמו שהתייחסה לכך עורכת הדין מירב ישראלי, אנחנו נשמח מאוד להבין במה אתם רוצים להתנות ממונָּה או ממונה, זו אופציה אחת, כלומר, זה מישור אחד.

רם שפע: יש המון דברים שצריך לטפל בהם כשמתנים תמיכה.

רם שפע: וגם התייחסות משמעותית של מירב ביחס לעובדה שהתניית תמיכה רלוונטית לגופים הנתמכים.

רם שפע: זה לא תמיד נותן מענה מספיק רחב.

רם שפע: ולכן, אני חושב, חברת הכנסת סאלח, שכדאי שאנחנו נעשה המשך, כלומר, נשב אנחנו ונבין מה הדרך הנכונה לבחון איזה תיקון נדרש כדי לשפר את המצב.

רם שפע: תודה רבה לכל מי שהיה בזום.

רם שפע: אני חושב שעלו פה הרבה מאוד סוגיות חשובות.

רם שפע: אנחנו בתוך תהליך.

רם שפע: דיברנו על זה בהקשר של me too ומאבק פמיניסטי באופן כללי.

רם שפע: אנחנו נמשיך לתת רוח גבית ונחתור לכמה שפחות מקרים כמו שראינו עכשיו.

רם שפע: לא רק לכמה שפחות מקרים, אלא גם לטיפול יותר טוב גם של האופן שבו החברה שלנו מתייחסת לזה, אבל גם בוודאי של מי שאמור לטפל ולתת מענה ספציפי לכל מקרה.

רם שפע: תודה רבה לכולם.

רם שפע: המשך יום נעים.

רם שפע: מי שרוצה, אנחנו נפגשים פה ב-11:00 לדיון בנושא אחר.

רם שפע: להתראות.

רם שפע: נעלתי את הישיבה.